open-index/open-wikipedia-markdown huggingface dataset:
Գաետանո Ամորոզո

**Գաետանո Ամորոզո** (, ), իտալացի զորապետ, մի քանի պատերազմների մասնակից, ներառյալ Առաջին և Երկրորդ համաշխարհային պատերազմները։ Մարտադաշտում սխրանքների համար Իտալիայի բարձրագույն պարգևի, «Մարտական խիզախության համար» ոսկե մեդալի ասպետ (1939)։

## Կենսագրություն
Ծնվել է 1893 թվականի նոյեմբերի 3-ին Իտալիայի Թագավորության Ռոքալումերա կոմունայում։ 1914 թվականի փետրվարից Առաջին համաշխարհային պատերազմի մասնակից։ Լեյտենանտ Գաետանո Ամորոզոն ծառայել է 76-րդ հետևակային գնդում, վիրավորվել է։ Այնուհետև նշանակվել է 255-րդ հետևակային գնդի 402-րդ գնդացրային վաշտի հրամանատար։ 1915 թվականին պարգևատրվել է «Մարտական խիզախության համար» խաչով։ 1916 թվականին դարձել է կանոնավոր բանակի լեյտենանտ (իտալ. Tenente in s.p.e. (servizio permanente effettivo)), իսկ 1918 թվականին ստացել է կապիտանի կոչում։ 1918 թվականին Պյավայի մարտերին մասնակցելու համար պարգևատրվել է «Մարտական խիզախության համար» երկու բրոնզե մեդալով։

1919 թվականից մինչև 1923 թվականը ծառայել է ալպիական զորքերում (3-րդ և 6-րդ ալպիական գնդեր)։
1935-1936 թվականներին մայոր Գաետանո Ամորոզոն 29-րդ հետևակային «Պելորիտանա» դիվիզիայի 3-րդ հետևակային գնդի կազմում մասնակցել է երկրորդ իտալո-եթովպիական պատերազմին։

1938 թվականին «Լիտտորիո» (իտալերեն` Divisione d'Assalto "Littorio") գրոհային դիվիզիայի 1-ին հատուկ ականանետային գումարտակի հրամանատարի պաշտոնում մասնակցել է քաղաքացիական պատերազմին Իսպանիայում և մի քանի անգամ վիրավորվել։ Գեներալ Gervasio Bitossi –ի ներկայացմամբ 1939 թվականի սկզբին Իսպանիայում մղված մարտերի համար պարգևատրվել է «Զինվորական քաջության համար» ոսկե մեդալով։

Երկրորդ համաշխարհային պատերազմի սկզբում փոխգնդապետ Գաետանո Ամորոզոն նշանակվում է «Լիտտորիո» (Պարմա) 133-րդ տանկային դիվիզիայի 33-րդ տանկային գնդի հրամանատար։ Հարավսլավիայում սրընթաց կամպանիայից հետո դիվիզիան փոխադրվում է Հյուսիսային Աֆրիկա, որտեղ 1942 թվականի փետրվարին ղեկավարել է դիպուկահարների 12-րդ գունդը (իտալերեն` 12° reggimento bersaglieri) և մի քանի ամիս անց ստացել գնդապետի կոչում։ 1942 թվականի նոյեմբերի 2-ին Էլ Ալամեյնի մոտ տեղի ունեցած երկրորդ ճակատամարտում նրա գունդը պարտության է մատնվել և նա գրերեվարվել է։ Երեք տարի Հնդկաստանում գերության մեջ լինելուց հետո վերադարձել է տուն։ 1949 թվականի նոյեմբերին գտնվել է պահեստազորում։ 1951 թվականին ստացել է բրիգադի գեներալի կոչում, 1963 թվականից` գեներալ-լեյտենանտի։

Ապրել է Հռոմում։ Մահացել է 1975 թվականի ապրիլի 6-ին։ Թաղված է Սանտա Տերեզա դի Ռիվա գերեզմանատանը։

## Ընտանիք
* Որդի` Սանտի Ամորոզո (ծնվ.`1925 թվական), իտալացի բանաստեղծ

## Պարգևներ
* «Ռազմական խիզախության համար» ոսկե մեդալ (1939)
* «Ռազմական խիզախության համար» երկու բրոնզե մեդալներ (1918, 1918)
* «Ռազմական խիզախության խաչ» (1915)

## Երկեր
* Gaetano Amoroso. Принцип массы = Il principio della massa / E. Schioppo. — Torino, 1931.
* Gaetano Amoroso. Миномёты и волки в Каталонии = Mortai e Lupi in Catalogna / Lorenzo Rattero. — Torino, 1941.

## Գրականություն
* Le Medaglie d’Oro al valor militare. [Gruppo Medaglie d’Oro al valor militare d’Italia]. Roma 1965. 804 p.

## Ծանոթագրություններ

## Արտաքին հղումներ
*  
* 

Կատեգորիա:Առաջին համաշխարհային պատերազմի մասնակիցներ
Կատեգորիա:Գեներալ-լեյտենանտներ
Կատեգորիա:Երկրորդ համաշխարհային պատերազմի մասնակիցներ
Ջոն Հատոն

**Ջոն Մեթյու Պատրիկ Հատոն, բարոն Հատոն Ֆերնեսսկիյ** (, ),   բրիտանացի քաղաքական գործիչ՝ Մեծ Բրիտանիայի Լեյբորիստական կուսակցությունից։

Ծնվել է Լոնդոնում։ Երբ նա 8 տարեկան էր, ծնողները տեղափոխվել են Էսսեկսի Ուեստկլիֆ ոն Սի քաղաք։ Ավարտել է Օքսֆորդի համալսարանը, 1978 թվականին ստացել է քաղաքացիական իրավունքի բակալավրի աստիճան (BCL): Դասավանդել է Նորտումբրիական համալսարանում, 1980-ական թվականների վերջին մասնակցել է նախագահական ընտրություններին և Լեյբորիստական կուսակցությունից Եվրոխորհուրդի ընտրություններին, բայց առաջին հերթին ընտրվել է Համայնքի պալատում՝ 1992 թվականին։ Երկար ժամանակ մնացել է երկրորդական դերերում՝ զբաղվելով Դեպարտամենտի առողջապահության պարտավորությամբ։ 2001 թվականին ներառվել է Մեծ Բրիտանիայի Գաղտնի միություն։ 2005 թվականին դարձել է աշխատանքի և կենսաթոշակային ապահովության նախարար։ 2006 թվականին Հատոնը եղել է Հորդոն Բրաունի ընտրության ընդդիմադիր և BBC-ի հարցազրույցի ժամանակ անգամ բնութագրել է Բրաունին այսպես՝ «fucking disaster»։ 2007 թվականին ստացել է բիզնեսի, կարգավորման և ձեռնարկատիրության գործերի նախարարի պաշտոն, իսկ 2008 թվականին ընտրվել է պաշտպանության նախարար։ 2009 թվականի հունիսի 5-ին մնացած նախարարների հետ պաշտոնաթող է եղել։ Ներկա պահին համարվում է Թագավորական միասնական համալսարանի պաշտպանական ուսումնասիրության ներկայացուցիչ։

Հատոնը նաև համարվում է 2008 թվականին հրատարակված «Kitchener’s Men» գրքի հեղինակ, որը նվիրված է *Barrow and Furness* խմբի անդամ,Երկրորդ համաշխարհային պատերազմի մասնակից՝ բրիտանացի զինվորի առօրյա կյանքին, ում շնորհիվ Հատոնն ընտրվել է Համայնքի պալատում։

## Ծանոթագրություններ

Կատեգորիա:Օքսֆորդի համալսարանի շրջանավարտներ
Կատեգորիա:Մեծ Բրիտանիայի քաղաքական գործիչներ
Օդափոխման համակարգերը պաշտպանական կառույցներում

Օդափոխման համակարգերը պաշտպանական կառույցներում
Մասսայական խոցման ժամանակակից միջոցների կիրառման կամ ռադիոակտիվ արտանետման ժամանակ մեծ է հավանականությունը դրսի վարակված օդի ներթափանցումը ապաստարան։ Այդ իսկ պատճառով ապաստարանը պետք է ունենա օդափոխման համակարգ, որը սովորաբար իրականացվում է 3 ռեժիմով`
1.    Մաքուր օդափոխություն

2.    Օդազտում

3.    Օդի վերարտադրում(ռեգեներացիա)

1-ին ռեժիմի ժամանակ օդը մաքրվում է միայն փոշու մասնիկներից`  հակափոշային (յուղային) զտիչների օգնությամբ, 2-րդ ռեժիմի ժամանակ օդը մաքրվում է թունավոր նյութերից և գազերից`ածխածնի օքսիդից(կլանող զտիչների օգնությամբ),      3-րդ ռեժիմը նախատեսվում է գազերի ուժեղ արտահոսքի, խոշոր հրդեհների, քիմիական վարակի, ջրհեղեղների հնարավոր վտանգների դեպքերում և ատոմակայանի շրջակայքում իրավիճակի սրման ժամանակ։ Օդափոխման համակարգը նախատեսված է աշխատելու 48 ժամ` 1-ին ռեժիմի, 12 ժամ` 2-րդ ռեժիմի և 6 ժամ` 3-րդ ռեժիմի դեպքում, որտեղ թթվածնի և ածխաթթու գազի պարունակությունները համապատասխանաբար պետք է լինեն` 1 ռեժիմում 19-20%(Օ2) և 1%(CO2), 2 –րդ ռեժիմում` 19%(Օ2) և 2%(CO2), 3-րդ ռեժիմում 18-19%(Օ2) և 3%(CO2): Պաշտպանական կառույցներում օդափոխանակման ռեժիմներն  իրականացվում են հատուկ զտիչների (ֆիլտրերի) օգնությամբ, որոնց արտադրողականությունները, կախված ՊԿ–ի տարողությունից, լինում են տարբեր։ Այսպես, օրինակ` բջջային յուղային զտիչի արտադրողականությունը, որի գաբարիտային չափերն են 520x520x100 մմ, իսկ ցանցերի թիվը 18, ժամում կազմում է 1500մ3, աէրոդինամիկական դիմադրությունը 12 մմ ջրի սյուն, մաքրման գործակիցը փոշուց`(10 միկրոնի սահմաններում), կազմում է 97%։ Մյուս օդազտիչը ФП-100-ը մեկ ժամում կարող է զտել 100 մ3, իսկ ФП-300–ը` 300 մ3 օդ։ Մտնող օդատար խողովակների տրամաչափերը լինում են 100-125 մմ։

Օդափոխման 3 ռեժիմներն էլ իրականացվում են էլեկտրական էներգիայի շնորհիվ, իսկ հոսանքի բացակայության դեպքում առաջին երկուսն աշխատում են տեղական հանգույցի շնորհիվ։ Ժամանակակից ապաստարաններում տեղադրվում են հակապայթուցիկ սարքեր` թիթեղավոր տիպի փոքրածավալ պաշտպանող սեկցիա։ Օդատարները սովորաբար պատրաստում են ցինկապատ մետաղից։ Ներմուծվող օդի քանակությունը կախված է դրսի օդի ջերմաստիճանից և տատանվում է 8÷13 մ3/ժամ մեկ մարդու համար։ Անհրաժեշտության դեպքում այն սառեցվում է ջրային հովացման համակարգերի կամ սառույցի օգնությամբ։ Որպես օդամաքրման միջոց կարող են օգտագործվել նաև ավազը, խճաքարը, և այլն։
Դեսմոնդ Լևելին

**Դեսմոնդ Լլևին ** (, ), անգլիացի դերասան, որը կատարել է Ք-ի դեր Ջեյմս Բոնդի ֆիլմերում։

## Կենսագրություն
Դեսմոնդ Լլևինը ծնվել է 1914 թվականի սեպտեմբերի 12-ին Ուելսի Նյուպորտ քաղաքում։ Նա Ռեդլիում ավարտել է քոլեջը և մասնակցել Երկրորդ համաշխարհային պատերազմին։ Ծառայել է բրիտանական բանակում։ Նրա դերասանի կարիերան տևել է 1938-1999 թվականներին։ «Աշխարհը բավական չէ» ֆիլմի նկարահանումից հետո Դեսմոնդ Լլևինը զոհվել է ավտովթարից՝ 1999 թվականի դեկտեմբերի 19-ին՝ «Արևելյան Սուսսեկս» տիտղոսով։

## Ֆիլմագրություն
*[[Ջեյմս Բոնդ]]ի ֆիլմում կատարել է Ք-ի դերը:*
* 1963 — «Ռուսաստանից սիրով» / *From Russia with Love*
* 1964 —  «Գոլդֆինգեր» / *Goldfinger*
* 1965 — «Գնդակերպ կայծակ» / *Thunderball*
* 1967 —  «Ապրում ես միայն երկու անգամ» / *You Only Live Twice*
* 1969 — «Ձերդ գերազանցության գաղտնի ծառայություն» / *On Her Majesty’s Secret Service*
* 1971 — «Հավերժ բրիլիանտներ» / *Diamonds Are Forever*
* 1974 — «Ոսկե ատրճանակով մարդը» / *The Man with the Golden Gun*
* 1977 — «Լրտեսը, ով սիրում էր ինձ» / *The Spy Who Loved Me*
* 1979 — «Լուսնային մրցարշավորդ» / *Moonraker*
* 1981 — «Միայն ձեր աչքերի համար» / *For Your Eyes Only*
* 1983 — «Ութոտնուկը» / *Octopussy*
* 1985 — «Մարդասպանի հայացք» / *A View to a Kill*
* 1987 — «Կայծեր աչքերից» / *The Living Daylights*
* 1989 — «Լիցենզիա՝ սպանության համար» / *Licence to Kill*
* 1995 — «Ոսկե աչք» / *Golden Eye*
* 1997 — «Վաղը երբեք չի մահանա» / *Tomorrow Never Dies*
* 1999 — «Աշխարհը բավական չէ» / *The World is not Enough*

## Ծանոթագրություններ

## Արտաքին հղումներ
* Filmreference.com
* IanFleming.org 
* MI6.co.uk

Կատեգորիա:20-րդ դարի դերասաններ
Կատեգորիա:Երկրորդ համաշխարհային պատերազմի մասնակիցներ
Կատեգորիա:Ավտոճանապարհային վթարներից զոհվածներ
Կատեգորիա:Ջեյմս Բոնդ
Կատեգորիա:Բրիտանացի դերասաններ
Կատեգորիա:Բրիտանացի արվեստագետներ
Կատեգորիա:Բրիտանացի կինոդերասաններ
Կատեգորիա:Անգլիացի դերասաններ
Կատեգորիա:Դրամատիկական արվեստի թագավորական ակադեմիայի շրջանավարտներ
Հասմիկ Վահրադյան

**Հասմիկ Գուրգենի Վահրադյան** (), հայ կենսաքիմիկոս։ Կենսաբանական գիտությունների դոկտոր (2004), պրոֆեսոր։

## Կենսագրություն
Հասմիկ Վահրադյանը ծնվել է 1954 թվականին Երևանում։ 1997 թվականին ավարտել է Երևանի պետական համալսարանը։ 1978 թվականից աշխատել է Երևանի պետական բժշկական համալսարանի կենսաքիմիայի ամբիոնի ուղեղի կենսասինթետիկ ռեակցիաների ԳՀԼ-ում, 2008-2011 թվականներին՝ ամբիոնի վարիչ։ 2003 թվականից եղել է Ալցհեմերի հիվանդության հայկական ընկերակցության փոխնախագահ։

Աշխատանքները վերաբերում են նյարդակազմափոխական շարժընթացների նյարդահորմոնային կարգավորման նոր մեխանիզմներին։

Բացահայտել է գլխուղեղի ենթատեսաթմբից արտազատված նեյրոպեպտիդի պաշտպան. և կարգավորող դերը՝ Ալցհեյմերի հիվանդության ժամանակ ուղեղի նյարդահորմոնային, իմունակարգավորող և ձևաբանաֆունկցիոնալ խանգարումների համար՝ պատասխանատու հանգուցային նյութափոխանակային մի շարք օղակների վրա։

Հեղինակ է ուսումնամեթոդաբանական ձեռնարկների։

## Ծանոթագրություններ

Կատեգորիա:ԵՊՀ շրջանավարտներ
Կատեգորիա:Կենսաբանական գիտությունների դոկտորներ
Կատեգորիա:Հայ կենսաքիմիկոսներ
Կատեգորիա:Հայ պրոֆեսորներ
Լավրենտիոս (հակապապ)

**Լավրենտիոս** (, ), Հռոմի կաթոլիկ եկեղեցու հակապապ 498-506 թվականներին։

## Կենսագրություն
Լավրենտիոսն այն իտալացի եպիսկոպոսներից էր, ով աջակցում էր «Ակակիոսյան հերետիկոսությանը» և ձգում էր լավ հարաբերություններ ունենալ Բյուզանդիայի հետ։ 498 թվականի պապի ընտրությունների ժամանակ Սանտա Պրեսսեդե բազիլիկի արքեպիսկոպոս Լավրենտիոսը մրցակցում էր  Սիմմաքոս կարդինալի հետ։ Վերջինս Կոստանդնուպոլսյան պատրիարքարանի հակառակորդն էր։ Այսպիսով Սուրբ Պետրոսի գահի հավակնորդների կողմնակիցներն ընդհարվում էին Հռոմի փողոցներում։ 498 թվականի նոյեմբերի 22-ին, երբ Սիմաքքոսը մեկնում է Ռավեննա այցելելու օստգոթերի թագավոր Թեոդորիք Մեծին, Լավրենտիոսը հռչակվում է Հռոմի պապ։

Լավրենտիոսի պապականությունը պատմության մեջ հայտնի է որպես «Լավրենտիոսյան հերետիկոսություն»։ Վերջինիս հետ հաշտվելու Սիմաքքոսի փորձը հաջողություն չի ունենում։

506 թվականին Թեոդորիք կայսրը, վախենալով բյուզանդական ազդեցության առաջընթացից, վտարում է Լավրենտիոսին Հռոմից և Սիմմաքոսին ընդունում որպես միակ և օրինական պապ։ Ավելի ուշ Լավրենտիոսը դասվում է հակապապերի շարքը։

## Տես նաև
* Հռոմի պապերի ու հակապապերի ցանկ
* Հակապապ

## Ծանոթագրություններ

## Գրականություն
* Лозинский, Самуил Горациевич․ История папства. — 3-е изд. — М., 1986.
Վասիլի Մժավանաձե

**Վասիլի Պավլովիչ Մժավանաձե** (, ), խորհրդային կուսակցական գործիչ, Վրաստանի ԿԿ առաջին քարտուղար (1953-1972), ԽՄԿԿ  Քաղբյուրոյի Նախագահության անդամի թեկնածու (1957-1972)։ ԽՍՀՄ Գերագույն խորհրդի 4-8 գումարման պատագամավոր, Սոցիալիստական աշխատանքի հերոս (1962)։

## Կենսագրություն
Վասիլի Մժավանաձեն ծնվել է Քութայիս քաղաքում, բանվորի ընտանիքում։ 1915 թվականից աշխատել է Խոն քաղաքի ձեռնարկություններում։ Որպես բանվոր վերջին աշխատավայրը եղել է տեղի դաբաղման գործարանը (1918)։

1924 թվականին զինվորագրվել է Բանվորա-գյուղացիական Կարմիր բանակին, որտեղ էլ 1927 թվականին դարձել է ԽՄԿԿ անդամ։ 1937 թվականին ավարտել է Լենինգրադի Վ. Ի. Լենինի անվան ռազմա-քաղաքական ակադեմիան։

1937 թվականից ռազմա-քաղաքական աշխատանք է կատարել։ 1939-1940 թվականներին մասնակցել է Խորհրդա-ֆիննական պատերազմին որպես բանակի քաղբաժնի ղեկավար և բանակի շտաբի կոմիսար։ Պետրոզավոդսկի ուղղությամբ եղած մարտերի համար պարգևատրվել է Կարմիր Դրոշի շքանշանով։ 1940 թվականից Մերձբալթյան հատուկ ռազմական օկրուգի քաղվարչության ղեկավար, բրիգադային կոմիսար։

Հայրենական մեծ պատերազմի սկսելուց հետո` որպես առանձին զինվորական միավորումների հրամանատար, դարձել է մի քանի բանակների ռազմական խորհրդի անդամ։ 1945-1953 թվականներին դարձել է Խարկովի, Կիևի և Անդրկարպատյան ռազմական օկրուգների խորհրդի անդամ։ 1944 թվականից գեներալ-լեյտենանտի կոչում է ստացել։

1953-1972 թվականներից Վրաստանի Կոմկուսի ԿԿ առաջին քարտուղարն է եղել։ Աջակցել է հակախրուշչովյան դավադրությանը։ Կուսակցության XX, XXII-XXIV հաամգումարներում ընտրվել է ԽՄԿԿ ԿԿ անդամ  (1956-1976), ԽՄԿԿ ԿԿ Քաղբյուրոյի (Նախագահության) անդամության թեկնածու է եղել (29.06.57-18.12.72)։

1972 թվականի սեպտեմբերից անցել է թոշակի։ Կյանքի վերջին տարիներին ապրել է Ժուկովկա մերձմոսկովյան ամառանոցային գյուղում, Վ. Մ. Մոլոտովի ամառանոցից ոչ հեռու։

## Մեղադրանք
Մժավանաձեն հեռացվել է պաշտոնից. նրան փոխարինել է Է. Ա. Շևարդնաձեն, քանի որ մեղադրվում էր կորուպցիանի և ցեխերի տերերին քողարակելու համար։ Ըստ գոյություն ունեցող վարկածի, այդ մեղադրանքների մի մասը կեղծ են եղել։
  
Մժավանաձեն Գորիում Ստալինի տուն-թանգարանի ստեղծման կողմնակիցներից է եղել։

## Ծանոթագրություններ

## Արտաքին հղումներ

* Георгий Нижарадзе. Грузия: конец номенклатурной эпохи. «Дружба Народов» 2004, № 3
* Василий Павлович Мжаванадзе. warheroes.ru կայքում, 
*  МЖАВАНАДЗЕ Василий Павлович. Самые закрытые люди. От Ленина до Горбачева: Энциклопедия биографий

Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ
Կատեգորիա:Լենինի շքանշանի ասպետներ
Կատեգորիա:ԽՄԿԿ անդամներ
Կատեգորիա:Խորհրդային կուսակցական գործիչներ
Կատեգորիա:Հայրենական պատերազմի 1-ին աստիճանի շքանշանակիրներ
Կատեգորիա:Հոկտեմբերյան հեղափոխության շքանշանով պարգևատրվածներ
Կատեգորիա:Սոցիալիստական աշխատանքի հերոսներ
Կատեգորիա:Վրաստանի քաղաքական գործիչներ
Ռուս-բենինական հարաբերություններ

**Ռուս-բենինական հարաբերություններ** (), դիվանագիտական հարաբերությունները Ռուսաստանի Դաշնության և Բենինի Հանրապետության միջև։

## Պատմություն
### Խորհրդա-բենինական հարաբերություններ
Խորհրդային Սոցիալիստական Հանրապետությունների Միությունը 1960 թվականի օգոստոսի 18-ին Դահոմեայի Հանրապետությունը ճանաչել է, որպես անկախ և ինքնիշխան պետություն։ Շատ չանցած՝ 1962 թվականի հունիսի 4-ին, երկու երկրների միջև հաստատվել են դիվանագիտական հարաբերություններ։ Սկզբնական շրջանում դիվանագիտական հարաբերությունները կատարվում էին Տոգոյում խորհրդային դեսպանի միջոցով։

1966 թվականի փետրվարի 1-ին Խորհրդային Միության կենտրոնական կոմիտեն առաջին անգամ Ալեքսանդր Աբրահամովին հավատարմագրեց, որպես Բենինում ԽՍՀՄ դեսպան։

Չնայած այս հանգամանքի, երկու երկրների միջև հարաբերությունները եղել են նվազագույնս։ Բենինի և Խորհրդային պետության երկկողմ հարաբերությունները բարելավվել են միայն 1972 թվականին Պորտո Նովոյում տեղի ունեցած հեղաշրջումից հետո, որի արդյունքում երկրում 1974 թվականին ստեղծվեց լենինյան և մարքսիստական վարչակազմ։ Այդ ժամանակ ԽՍՀՄ-ը հանդիսանում էր նախկին գաղութային տերություն հանդիսացող Բենինի գլխավոր ռազմաքաղաքական դաշնակիցը միջազգային ասպարեզում։ 1953-1980 թվականներին խորհրդային կողմն ունեցել է իր զորքերը Բենինի տարածքում։ 1986 թվականին կնքվել է երկու երկրների միջև բարեկամության և համագործակցության հռչակագիր։

### Ռուս-բենինական հարաբերություններ
1992 թվականի հունվարի 9-ին Բենինը պաշտոնապես ճանաչել է Ռուսաստանի Դաշնությանը, որպես Խորհրդային Միության գլխավոր իրավահաջորդ պետություն։ Ներկայումս Ռուսաստանն ունի իր դեսպանությունը Կոտոնուում, իսկ Բենինը՝ Մոսկվայում։

## Աղբյուրներ
* Ռուս-բենինական հարաբերություններ՝ ՌԴ արտգործնախարարություն

Կատեգորիա:Ռուսաստանի արտաքին քաղաքականություն
Ռուս-բոտսվանայական հարաբերություններ

**Ռուս-բոտսվանայական հարաբերություններ** (), դիվանագիտական հարաբերությունները Ռուսաստանի Դաշնության և Բոտսվանայի Հանրապետության միջև։

Ներկայումս երկու երկրների հարաբերությունները կրում են բարեկամական բնույթ։ Բոտսվանայի համոզմամբ Ռուսաստանը առաջին երկրներից է, որը ամբողջական դիվանագիտական կապեր է հաստատել Բոտսվանայի հետ։

## Պատմություն
### Խորհրդա-բոտսվանայական հարաբերություններ
Խորհրդային Սոցիալիստական Հանրապետությունների Միությունը 1966 թվականին Բոտսվանան ճանաչել է, որպես Մեծ Բրիտանիայից անկախ և ինքնիշխան պետություն։

Երկու պետությունների միջև դիվանագիտական հարաբերությունները հաստատվել են 1970 թվականի մարտի 6-ին, երբ ԽՍՀՄ-ն հավատարմագրել է իր դեսպանին Բոտսվանայում (Նստավայրը՝ Լուսակա, Զամբիա): Չնայած իր արևմտամետ կողմնորոշման՝ Բոտսվանան մասնակցել է 1980 թվականին ԽՍՀՄ մայրաքաղաք Մոսկվայում տեղի ունեցող ամառային օլիմպիական խաղերին և դարձել չեմպիոն։ 1997 թվականի հունվարի 14-ին Բոտսվանայում տեղի են ունեցել ահաբեկչական հարձակումներ և ԽՍՀՄ-ն միանալով ՄԱԿ-ի Անվտանգության Խորհրդի թիվ 403 բանաձևին նշել է, որ դատապարտում է տեղի ունեցածը։

### Երկկողմ հարաբերություններ
Բոտսվանան ճանաչել է Ռուսաստանի Դաշնությունը, որպես ԽՍՀՄ-ի գլխավոր իրավահաջորդ։ Երկու երկրների միջև առևտրատնտեսական համագործակցությունը սահմանված է 1987 թվականին ստորագրված տնտեսական և 1988 թվականին՝ տեխնոլոգիական համաձայնագրերով։ Ռուսաստանի և Բոտսվանայի կառավարությունները ստորագրել են նաև համագործակցությունների ծրագրեր մշակութային, գիտական, առողջապահական և կրթական ոլորտում։

1999 թվականին տեղի է ունեցել ռուս-բոտսվանայական բեղուն համագործակցություն մարդկային ռեսուրսների զարգացման ոլորտում։ Ռուսաստանի կառավարությունը Բոտսվանային նույնիսկ առաջարկել է գումարային օգնություն՝ առանցքային ոլորտներում աշխատուժի կրիտիկական պակասի ցուցանիշը նվազեցնելու համար։ Բոտսվանան այն եզակի պետություններից է, որ Ռուսաստանի Դաշնության քաղաքացիների համար վիզային արտոնագիր չի պահանջում։

Ներկայումս Ռուսաստանն ունի իր դեսպանությունը Գաբորոնեում, իսկ Բոտսվանան Ռուսաստանի հետ իր կապն ապահովում է Շվեդիայի մայրաքաղաք Ստոկհոլմում գտնվող բոտսվանայական դեսպանատան միջոցով։ Մոսկվայում գործում է Բոտսվանայի Հանրապետության պատվո հյուպատոսություն։

## Տես նաև
* Ռուս-բենինական հարաբերություններ

## Ծանոթագրություններ

Կատեգորիա:Ռուսաստանի արտաքին հարաբերություններ
Զեդա Էծեր (Զուգդիդի շրջան)

**Զեդա Էծեր** (), գյուղ Վրաստանի արևմտյան հատվածում՝ Սամեգրելո և Զեմո-Սվանեթի մխարեի Զուգդիդի շրջանում։

## Աշխարհագրություն
Աշխարհագրորեն Զեդա Էծեր գյուղը տեղակայված է Կովկասյան տարածաշրջանում՝ արևմտյան Վրաստանում։ Գտնվում է ծովի մակարդակից 200 մետր բարձրության վրա։

Զեդա Էծերը շրջկենտրոն Զուգդիդ քաղաքի հետ միացված է ավտոխճուղով։ Զուգդիդի և Զեդա Էծերի հեռավորությունը կազմում է 11 կմ։

## Բնակչություն
Ըստ 2014 թվականի մարդահամարի տվյալների՝ Զեդա Էծերի բնակչությունը կազմում է 1557 մարդ։ Գյուղի բնակչության ճնշող մեծամասնությունը վրացիներն են։ Բացի զտարյուն վրացիներից՝ այստեղ ապրում են նաև վրացիների տարբեր էթնիկական խմբեր, հիմնականում՝ մեգրելներ։

## Տես նաև
* Սամեգրելո և Զեմո-Սվանեթ
* Զուգդիդի շրջան

## Ծանոթագրություններ

Կատեգորիա:Զուգդիդի մունիցիպալիտետի բնակավայրեր
Կատեգորիա:Վրաստանի գյուղեր
Ռուբին ՖԱ

**Ռուբին** (ռուս.՝ Футбо́льный клуб Руби́н Каза́нь), ռուսական ֆուտբոլային ակումբ Կազանից, Թաթարստան։

Ռուբինը ստեղծվել է 1958 թվականին և իր առաջին մրցաշրջանը բարձրագույն դիվիզիոնում անցկացրել է 2003 թվականին։ Այդ ժամանակից ի վեր թիմը երբեք դուրս չի մնացել ռուսական Պրեմիեր Լիգայից։ Հաղթել են Ռուսաստանի առաջնությունը 2008 և 2009 թվականներին և Ռուսաստանի գավաթը՝ 2011-2012 մրցաշրջանում։

Ռուբինը իր տնային խաղերն անցկացնում է Կազան Արենա մարզադաշտում։

## Վերջին մրցաշրջանների արդյունքները

## Նվաճումներ

### Ազգային

* **[[Պրեմիեր Լիգա (Ռուսաստան)|Ռուսաստանի առաջնություն]]**
** **Հաղթող (2)․** 2008, 2009
* **[[Ռուսաստանի ֆուտբոլի երկրորդ դիվիզիոն|Ռուսաստանի երկրորդ դիվիզիոն]]**
** **Հաղթող (1)․** 2002
* **[[Ֆուտբոլի Ռուսաստանի գավաթ|Ռուսաստանի գավաթ]]**
** **Հաղթող (1)․** 2011–12
* **[[Ֆուտբոլի Ռուսաստանի սուպերգավաթ|Ռուսաստանի սուպերգավաթ]]**
** **Հաղթող (2)․** 2010, 2012

### Միջազգաիյն

* **[[Ֆուտբոլի ԱՊՀ գավաթ|ԱՊՀ գավաթ]]**
** **Հաղթող (1)․** 2010

### Ոչ պաշտոնական

* **[[Լա Մանգա գավաթ]]**
** **Հաղթող (2)․** 2005, 2006
* **[[Մարբելա գավաթ]]**
** **Հաղթող (1)․** 2012

## Արտաքին հղումներ

* Ռուբինի պաշտոնական կայքը
* Ռուբինի երկրպագուների կայքը
* Ռուբինի պաշտոնական Տվիտերի էջը
* Ռուբինի պաշտոնական ՅուԹյուբի էջը
* Ռուբինը futbol24-ում
* Ռուբինը transfermarkt-ում
* Ռուբինը SPORTS.ru-ում
* Ռուբինը soccerway.com կայքում
Սթերլինգ Սենդմեն Նայթ

**Սթերլինգ Սենդմեն Նայթ** (, ), ամերիկացի դերասան, կիթառիստ, երգիծաբան և երգիչ։ Հայտնի է դարձել  այնպիսի ֆիլմերում գլխավոր դերերի շնորհիվ, ինչպիսիք են «Հայրիկը նորից 17 տարեկան է» (Զակոմ Էֆրոնոմի հետ), «Սաննիին հնարավորություն տվեք» (սերիալ, Չեդա Դիլան Կուպերի դերում Դեմի Լովատոյի հետ), «Աստղային հիվանդություն» (Քրիստաֆեր Ուալդի դերը)։

## Կենսագրություն
Սթերլինգ Նայթը ծնվել է 1989 թվականի մարտի 5-ին, Տեխաս նահանգում, Հյուստոնում։ Ունի քույր, Սամանտա Սքարլեթը, և եղբայր, Սփենսեր Շուգան։ Նա սիրում է խաղալ գոլֆ, քշել սնոուբորդ և նվագել կրթառ։ Որպես խմբի կիթառահար Սթերլինգը և նրա ընկեր Մեթթ Շիվլին () Youtube-ում ձևավորել է «Connecting Channels» անվանումով մի խումբ (տվյալ դեպքում խոսքը Disney և  Nickelodeon ալիքների մասին է)։

## Կարիերա
Սթերլինգն սկսել է իր կարիերան տեղական ներկայացումների բեմադրություններում։ Նա իր նորամուտն սկսել է "Calm, Career Day" և "Hi-Jinks" ֆիլմերում` փոքր դերերով։ Դրանից հետո հայրը նրան միանգամից ասել է, որ նա ունի մեծ ապագա։

Սթերլինգի առաջին դերը եղել է Դիսնեյ ալիքով 2007 թվականին, նա խաղացել է Հաննա Մոնտանա ֆիլմում մի դրվագ, որտեղ կատարել է Լուկասի դերը։ Ավելի ուշ, նույն թվականին Նայթը հայտնվել է «Ищейка» հերուստասերիալի երկու դրվագներում։

2008 թվականին Նայթը հայտնվել է «Ջիմմիի գլխից դուրս» ({{lang-en|Out of Jimmy's Head} հեռուստատեսային շարքում }) և «Կրքի անատոմիա» ֆիլմում։

2009 թվականին Նայթը ստացել է Չեդա Դիլան Կուպերի դերը «Սաննիին հնարավորություն տվեք» սերիալում, որտեղ խաղացել է Դեմի Լովատոյի հետ։ Նրա նորամուտը ֆիլմասպարեզ եղել է «Հայրիկը նորից 17 տարեկան է» ֆիլմով, որտեղ նա խաղացել է գլխավոր հերոսի որդու՝ Ալեքսի դերը։

2008 թվականին Նայթը Դիսնեյ ալիքով ցուցադրվող «Աստղային հիվանդություն» ֆիլմում խաղացել է գլխավոր հերոս Քրիստաֆեր Ուալդի դերը։ Այնուհետև Նայթի մասնակցած հաջորդ նախագիծը եղել է «Էլլի. Մոխրոտի ժամանակակից հեքրաթը» ֆիլմը Էշլի Հյուիթի հետ, որտեղ նա խաղացել է Տայա Փարքերի դերը։

2011 թվականին նա խաղացել է Չեդա Դիլան Կուպերի դերը կատակերգական սքեթչ-շոուում, որի երկրորդ սեզոնը չի նկարահանվել։

2013 թվականին նա որպես հայտնի աստղ հայտնվել է «Melissa & Joey» սերիալի երկրորդ սեզոնի մի քանի դրվագում։

## Ֆիլմագրություն

## Երաժշտական տեսահոլովակներ

## Մրցանակներ և նոմինացիաներ

## Ֆիլմերի երաժշտություններ
* «Shades»-«Աստղային հիվանդություն»
* «Starstruck»-«Got to Believe»
* «Got to Believe»-«Got to Believe»
* «Hanging»-«Սաննիին հնարավորություն տվեք»
* «How We Do This»-«Սաննիին հնարավորություն տվեք»
* «SPS (skinny pants syndrome)»-«Սաննիին հնարավորություն տվեք»
* «Hero»-«Աստղային հիվանդություն»
* «What You Mean To Me»-«Աստղային հիվանդություն»
* «Something About The Sunshine» -«Աստղային հիվանդություն»

## Ծանոթագրություններ

Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի երգիծաբաններ
Կատեգորիա:Ամերիկացի երգիչներ
Կատեգորիա:Ամերիկացի երեխա երգիչներ
Կատեգորիա:Ամերիկացի կիթառահարներ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Դոմինիկ Կուպեր

**Դոմինիկ Էդվարդ Կուպեր** (, ), անգլիացի դերասան։

## Կենսագրություն
Դոմինիկը ծնվել է լոնդոնյան Գրինվիչ թաղամասում 1978 թվականի հունիսի 2-ին մանկապարտեզի դաստիարակչուհի Ջուլիի (օրիորդական ազգանունը՝ Հերոն) և աճուրդի մասնագետ Բրայան Կուպերի ընտանքում։ Նա սովորել է Թոմաս Թալլիսի դպրոցում, ինչպես նաև Լոնդոնի Երաժշտության և դրամատիկ արվեստի ակադեմիայում, որն ավարտել է 2000 թվականին։ 2000-ական թվականների սկզբին Դոմինիկը նկարահանվել է Durex պահպանակների գովազդային հոլովակներում։ Այդ հոլովակներից մի քանիսի ցուցադրությունը հեռուստատեսությամբ արգելվել է, մասնավորապես «Banned Commercial Durex Condom Ad» կոչվող հոլովակը։

Սկզբում Դոմինիկն աշխատում էր հեռուստատեսությունում և նկարահանվում էպիզոդիկ դերերում, իսկ 2001 թվականին կայացավ առաջնելույթը Լոնդոնի Ազգային թատրոնի բեմում։ Շուտով նրան առաջարկեցին Դաքիսի դերը "Պատմության երկրպագուները" պիեսում, որի հյուրախաղերով նա հանդես է եկել Բրոդվեյում, Սիդնեյում, Վելինգտոնում և Հոնկոնգում։ Այդ դերը նա նաև կատարել է պիեսի ռադիոտարբերակում և 2006 թվականի էկրանավորման մեջ։

Դոմինիկը նաև ուշագրավ դերեր ունեցավ «Հայտնվել տասնյակում» (2006), «Դքսուհի» (2008) և «Դևիդ Կոպերֆիլդ» (2008) ֆիլմերում։ Բայց ամենամեծ ժողովրդականությունը նրան բերեց Սքայի՝ Սոֆիի փեսացուի (Ամանդա Սեյֆրիդի դերակատարմամբ) դերը 2008 թվականի «Մամա Միա» ֆիլմում։

### Անձնական կյանք
2010 թվականից հանդիպում է իռլանդիացի դերասանուհի Ռութ Նեգգայի հետ, որի հետ ապրում է Լոնդոնում։

## Ծանոթագրություններ

## Արտաքին հղումներ
* 
* 

Կատեգորիա:1978 ծնունդներ
Կատեգորիա:Անգլիացի դերասաններ
Կատեգորիա:Անգլիացի կինոդերասաններ
Կատեգորիա:Անձինք այբբենական կարգով
Կատեգորիա:Բրիտանացի հեռուստատեսային դերասաններ
Կատեգորիա:Դերասաններ այբբենական կարգով
Կատեգորիա:Թատրոնի դերասաններ
Կատեգորիա:Հեռուստատեսային դերասաններ
Կատեգորիա:Հունիսի 2 ծնունդներ
Կատեգորիա:21-րդ դարի անգլիացի տղամարդ դերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:20-րդ դարի անգլիացի տղամարդ դերասաններ
Կատեգորիա:Անգլիացի տղամարդ կինոդերասաններ
Կատեգորիա:Անգլիացի տղամարդ թատրոնի դերասաններ
Աբդլմսեհ Արծրունի (նահատակ)

**Աբդլմսեհ Արծրունի** (ծննդյան ու մահվան թվականներն անհայտ, 11-րդ դար), նահատակ, պռտուկյուրոպաղատ Աբդլմսեհ Արծրունու ազգակիցը, Արծրունիների իշխանական տոհմից։ Աբդլմսեհը նահատակվել է մանուկ հասակում։ Իր բազուկը իբրև մասունք պահվում էր Աղթամարում (11-րդ դար)։

Թովմա Արծրունին գրում է՝«... և զբազուկ սուրբ մարտիրոսին տղային Աբդլմսէհի, ազգակցի և անվանակցի պռտուկուրապաղատին»
Նույնը բառացի կրկնվում է Սամուել Անեցու «Հաւաքմունք ի գրոց պատմագրաց» պատմական երկում (էջ 31)։
Հրաչյա Աճառյանը իր Հայոց անձնանունների բառարանում գրում է՝- Թեև վստահ ենք, որ այս «տղան» հրեա Աբդլմսեհն է, բայց «ազգակցի» ասելուց կարելի է ենթադրել, որ թերևս տարբեր անձ է։

## Ծանոթագրություններ

## Աղբյուրներ
* «Հայոց անձնանունների բառարան», Հրաչյա Աճառյան, 1942 թ. Հատոր 1, Ցուցակ 1, Էջ 14
* «Հաւաքմունք ի գրոց պատմագրաց», Սամուել Անեցի, էջ 31
* «Պատմություն Արծրունյաց տան», Թովմա Արծրունի, Դ. ժբ.

Կատեգորիա:Հայ առաքելական եկեղեցու սրբեր
Կատեգորիա:Արծրունիներ
Մադաթ Գուլիև

**Մադաթ Գազանֆար օղլը Գուլիև** (; ), Ադրբեջանի ԱԱԾ ղեկավար։ Նախկինում եղել է երկրի Ազգային անվտանգության և արդարադատության փոխնախարար։ Զբաղեցրել է նաև արդարադատության նախարարության քրեակատարողական վարչության պետի պաշտոնը։ Ունի գեներալ լեյտենանտի զինվորական կոչում։ 1995 թվականին արժանացել է Ադրբեջանի ազգային հերոսի կոչման։ Ամուսնացած է, ունի երկու երեխա։

## Կենսագրություն
Մադաթ Գուլիևը ծնվել է 1958 թվականի սեպտեմբերի 27-ին Գանձակում։ 1965 թվականին ընդունվել է տեղի № 1 դպրոցը, իսկ 1975 թվականին ավարտել է № 8 միջնակարգ դպրոցը։ 1976 թվականին ընդունվել է Ֆիզիկական կուլտուրայի Ադրբեջանի պետական ինստիտուտ։ 1979 թվականին Գուլիևը դարձել է ձյուդոյի ԽՍՀՄ սպորտի վարպետ։ 1980 թվականին զորակոչվել է բանակ։ 1982 թվականին աշխատել է «Դինամո» միությունում։ Շուտով ծառայության է անցել Ադրբեջանի ներքին գործերի նախարարությունում։ 1993 թվականի դեկտեմբերի 10-ին, հերթական օպերացիայի ժամանակ, վիրավորվել է։

1994 թվականին Մադաթ Գուլիևը աշխատանքի է անցել կազմակերպված հանցավորության դեմ պայքարի շրջանային բաժնում։ Նույն տարվա հոկտեմբերին մասնակցել է զինված խմբավորման լիկվիդացման օպերացիային։

1995 թվականի դեկտեմբերի 26-ին Ադրբեջանի նախագահի №424 որոշմամբ, Ադրբեջանի ՆԳՆ գնդապետ Մադաթ Գուլիևին շնորհվել է Ադրբեջանի ազգային հերոսի կոչում։

1997 թվականին ավարտել է Ադրբեջանի ոստիկանության ակադեմիան։ 2001 թվականին եղել է կազմակերպված հանցավորության դեմ պայքարի վարչության պետ, իսկ 2002 թվականից գլխավորել է թմրանյութերի դեմ պայքարի վարչությունը։ 2004 թվականին Գուլիևը նշանակվել է Ինտերպոլի ադրբեջանական ծառայության ղեկավար։

2005 թվականի հունիսի 30-ին Ադրբեջանի նախագահի № 866 որոշմամբ, նրան շնորհվել է գեներալ մայորի զինվորական կոչում։ 2011 թվականի փետրվարին նշանակվել է արդարադատության փոխնախարար՝ ղեկավարելով քրեակատարողական վարչությունը։ 2012 թվականի նոյեմբերի 19-ին նրան շնորհվել է գեներալ լեյտենանտի զինվորական կոչում։ 2015 թվականի հոկտեմբերի 20-ին նշանակվել է ԱԱԾ փոխնախարար։ Ներկայումս ղեկավարում է ԱԱԾ-ն։

## Շքանշաններ

* Ադրբեջանի ազգային հերոս (1995)
* «Հայրենիքին մատուցած ծառայությունների համար» երրորդ աստիճանի մեդալ (2014)

## Ծանոթագրություններ

## Արտաքին հղումներ
* Ադրբեջանի ՆԳՆ 
* Quliyev Mədət Qəzənfər oğlu 
* http://penitensiar.justice.gov.az/idarenin_strukturu/rehberlik/52.html
Աբդլմսեհ Արծրունի (այլ կիրառումներ)

**Աբդլմսեհ Արծրունի** անունով իշխանական ծագման անձինք են՝

* Աբդլմսեհ Ա Արծրունի (ծննդյան և մահվան թթ. անհտայտ - 11-րդ դար), հայ իշխան, պռտուկուրոպաղատ, իշխան Թոռնիկ Արծրունու որդին, Արծրունյաց իշխանական տնից։
* Աբդլմսեհ Բ Արծրունի (ծննդյան և մահվան թթ. անհտայտ - 1121), հայ իշխան, պռտուկուրոպաղատ, իշխան Թոռնիկ Գ Արծրունու որդին, Արծրունյաց իշխանական տնից։
* Աբդլմսեհ Արծրունի (նահատակ) (ծննդյան ու մահվան թվականներն անհայտ, 11-րդ դար), նահատակ, պռտուկյուրոպաղատ Աբդլմսեհ Ա Արծրունու ազգակիցը, Արծրունիների իշխանական տոհմից։
Զակոպանեի ոճ

մինի|Օքսզա առանձնատունը Զակոպանեում, կառուցվել է 1894-1895 թթ.
**Զակոպանեի ոճ** (), արվեստի ոճ, որն առավել տեսանելի է ճարտարապետության մեջ, կարելի է նաև հանդիպել կահույքի և այլ առարկաների մոտ։ Ստեղծվել է ոգեշնչված Լեհաստանի Պոդհալե լեռնային տարածաշրջանի արվեստի ոճով։ Կարպատյան լեռների շենքերի վրա նկարելու ավանդույթը ստեղծել է Ստանիսլավ Վիտկևիչը, ով ծնվել է Լիտվայի Պաշայուս գյուղում և այժմ համարվում է գուրալների հիմնական ավանդույթներից մեկը։

## Ստեղծում

Երբ 19-րդ դարում Պոդհալե մարզը դարձավ զբոսաշրջային տարածք, Զակոպանեի բնակչության թիվն սկսեց աճել։ Նոր ունևոր բնակիչների համար կառուցվեցին շվեյցարական, հետագայում ավստրո-հունգարական շալեների ոճով նոր տներ։

Զիգմունտ Գնատովսկու առանձնատունը նախագծելու համար ընտրվեց արվեստի քննադատ, ճարտարապետ, նկարիչ, վիպասան և լրագրող Ստանիսլավ Վիտկևիչը, ով որոշեց օտար ոճերի փոխարեն կիրառել Պոդհալեի բնիկ գուրալների ավանդույթներին բնորոշ տարրեր։ Հիմնվելով Կարպատների ազգային ճարտարապետության վրա՝ Վիտկևիչը որպես մոդել օգտագործեց գուրալների գյուղի առավել համեստ, բայց հարուստ զարդարանքներով տները։ Հետագայում համադրելով մոդեռն տարրեր՝ ստացավ «Զակոպանեի ոճը»։ Կոլիբա հայտնի առանձնատունը կառուցվել է  1892-1894 թվականներին և մինչև այժմ գտնվում է Զակոպանե լեռնային առողջարանի Կոսիոլիսկա փողոցում։

## Լեհաստանի լեռներից դուրս
[thumb|right|150px|[Ստեֆան Ժերոմսկի|Ստեֆան Ժերոմսկու տնակը Նալենչուվում]]
Զակոպանեի ոճը ժողովրդականություն է ձեռք բերել նաև Լեհաստանի լեռներից դուրս։ Վարշավայի տարածքում փորձեր արվեցին ոճը հարմարեցնել աղյուսով շինարարությանը։ Նմանօրինակ շարքերից են Չեսլավ Դոմանևսկու նախագծած գնացքի կայարանները և Վարշավայի կենտրոնում գտնվող թաունհաուսը։ 1900 թվականին Կրակովում բնակվող երիտասարդ ճարտարապետ Ֆրանցիշեկ Մոնչինսկին հաղթել է փարիզյան "Moniteur des Architectes" ամսագրի կողմից հայտարարված միջազգային ճարտարապետական Զակոպանեի ոճով առանձնատուն նախագծելու մրցույթում։

## Ծանոթագրություններ

## Արտաքին հղումներ
* Edyta Barucka, Redefining Polishness: The Revival of Crafts in Galicia around 1900, Acta Slavica Iaponica, Tomus 28, pp.&nbsp;71‒99

Կատեգորիա:Լեհաստանի ճարտարապետություն
Մանուել Նորյեգա

**Մանուել Անտոնիո Նորյեգա Մորենո** (), պանամացի քաղաքական և ռազմական գործիչ։ Նա եղել է Պանամայի ռազմական դիկտատորը 1983-ից 1989 թվականներին և իշխանությունից հանվել է Միացյալ Նահանգների կողմից Պանամա ներխուժումից հետո։

1950-ականներից մինչև Պանամա ներխուժումից քիչ առաջ Նորյեգան սերտորեն համագործակցել է Կենտրոնական հետախուզական վարչության հետ։ Նորյեգան եղել է ԱՄՆ ԿՀՎ-ի ամենաթանկարժեք տեղեկատվական աղբյուրներից մեկը, բացի այդ նրա միջնորդությամբ ԱՄՆ-ն զենք և զինամթերք է մատակարարել ամերիկամետ ուժերին Կենտրոնական և Հարավային Ամերիկայում։ Նորյեգան եղել է գլխավոր կոկաին տեղափոխողներից մեկը, չնայած Միացյալ Նահանգները գիտեին նրա կոկաինի բիզնեսների մասին, սակայն աչք էին փակում` առավելություն տալով նրա դերին ռազմական համագործակցության հարցում։

1988 թվականին Միացյալ Նահանգները մեղադրեցին Նորյեգային դեպի Մայամի մեծ քանակությամբ կոկաինի տեղափոխման մեջ։ 1989 թվականին ԱՄՆ-ն ներխուժեց Պանամա և Նորյեգան հեռացվեց իշանությունից և ձերբակալվեց ու ուղարկվեց Միացյալ Նահանգներ։ 1992 թվականի ապրիլին ութ հոդվածների խախտման մեղադրանքով, այդ թվում նարկոտիկի առևտուր, ավազակային հարձակումներ և փողերի լվացում, նրան դատապարտեց 40 տարվա ազատազրկման (այն հետագայում կրճատվեց 30 տարվա)։

Նորյեգան ԱՄՆ բանտից ազատվեց 2007 թվականի սեպտեմբերին, և միանգամից արտահանձման պահանջ ստացավ Ֆրանսիայից և Պանամայից, նրան մեղադրում էին սպանության և փողերի լվացման մեջ։ Ֆրանսիայի բավարարվեց արտահանձնման պահանջը և նա ժամանեց Փարիզ 2010 թվականի ապրիլի 27-ին և նրան Ֆրանսիայի դատարանը ճանաչեց մեղավոր և դատապարտեց յոթ տարվա ազատազրկման։ Պայմանականորեն Նորյեգային ազատ արձակեցին 2011 թվականի սեպտեմբերի 23-ին և արտահանձնեցին Պանամային, որտեղ նրան սպասում էր 20 տարվա ազատազրկում։ Նորյեգան մահացավ Պանամա Սիթիի Սանտո Տոմաս հիվանդանոցում 2017 թվականի մայիսի 29-ին, գլխուղեղի վիրահատությունից երկու ամիս անց։

## Ծանոթագրություններ

Կատեգորիա:Պանամայի քաղաքական գործիչներ
Սալմա Յա Սալամա

**«Սալմա Յա Սալամա»** (), եգիպտական հայտնի երգ։

## Պատմություն
Երգը 1919 թվականին գրել է եգիպտացի երգահան Սայիդ Դարվիշը եգիպտացի բանաստեղծ Բադի Հարիի բանաստեղծության հիման վրա Qulu lu պիեսի համար։ Երգը դարձել է այն առաջիններից, որոնք խթանել են ժամանակակից եգիպտական երաժշտության զարգացումը, քանի որ երգը նվիրված է սովորական ժողովրդին, այլ ոչ թե վերնախավին։ Այդ պատճառով «Սալմա Յա Սալամա» երգը մեծ ջերմությամբ է ընդունվել եգիպտոսցիների կողմից։ Երգի անվանման այլ տարբերակն է՝ «Ալ-Ումալ վա ալ-Սուլթա», թարգմանաբար՝ «Աշխատավորները և բրիտանական իշխանությունը»։ Երգը պատմում է հայրենիքի և սեփական տան կարոտի, աղքատ և հարուստ կյանքից բավականություն ստանալու մասին, մարդու բացառիկ որակների մասին՝ պատերազմի և խաղաղ կյանքի ժամանակ։

## Կատարողներ
### Դալիդա
Ֆրանսիացի երգչուհի Դալիդան 1977 թվականի մարտին ներկայացրել է այս երգի սեփական վարկածը՝ կատարելով արաբերենի եգիպտական բարբառով և ֆրանսերենով։ Երգում խոսվում էր անապատում թափառող և դրախտի այգու միրաժ տեսնող մարդու մասին։ 1976 թվականին ձայնագրվել է նույնանուն ալբոմը «Սալմա Յա Սալամա» և այլ երգերով։ Այս երգը դարձել է ազգային երաժշտության առաջին հիթերից, որոնք ձայնագրվել են հինգ լեզուներով (արաբերենի եգիպտական բարբառ, ֆրանսերեն, իտալերեն, գերմաներեն և իսպաներեն)։ Երգը մեծ հաջողություն ուներ արաբական աշխարհից դուրս։

### Ուրիշներ
20-րդ դարում երգը բազմիցս կատարել և ձևափոխել են տարբեր երգիչներ՝ Վարվառան, Հայֆա Վահբին, Շանթալ Շամանդին, Ժան Միշել Ժարը, Զիյնեթ Սալին, Կրումը՝ Միրոսլավ Կոստադինովի հետ համատեղ, «Twins» երկյակը, «Փայտե խաչի փոքրիկ երգիչները» և ուրիշներ։

## Հետաքրքրաշարժ փաստեր
Եգիպտոսում երգի «Salma ya salama, Ruhna we gayna bil-salama» կրկներգը դարձել է տեղական առօրյա մշակույթի անքակտելի մասը (օրինակ, այն երգում են դպրոցական էքսկուրսիայից վերադարձող եգիպտացի դպրոցականները)։

1977 թվականի նոյեմբերին «Սալմա Յա Սալամա» երգը կատարել է ընդունող կողմը Եգիպտոսի նախագահ Անվար Սադաթի Երուսաղեմ կատարած պատմական այցի ժամանակ, որը հիմք է դրել Եգիպտոսի և Իսրայելի միջև պատերազմի ավարտին։

## Ծանոթագրություններ

## Արտաքին հղումներ
* Դալիդայի պաշտոնական կայքը

Կատեգորիա:Արաբերեն երգեր
Կատեգորիա:Ժողովրդական երգեր
Կատեգորիա:Ֆրանսերեն երգեր
Հերակլես։ Լեգենդի սկիզբը

**«Հերակլես։ Լեգենդի սկիզբը»** (), ռեժիսոր Ռեննի Հարլինի նկարահանած 3D ձևաչափով, մարտա-արկածային ֆենտեզի։ Գլխավոր դերերում Քելեն Լատս, Գայա Վայս, Սքոթ Էդկինս, Ռոկսանա Մակկի, Լիամ Գերիգան, Լիամ Մակինթայր, Ռադե Շերբեջիա և Ջոնաթոն Շեկ։ ԱՄՆ-ում ֆիլմի պրեմիերան կայացել է 2014 թվականի հունվարի 10-ին։

## Սյուժե
Հին Հունաստան, մեր թվարկությունից 1300 տարի առաջ։ Թագուհի Ալկմենան աղերսում է աստվածներին, որպեսզի փրկեն հին աշխարհը իր ամուսնու՝ տիրանյան արքա Ամֆիտրիոնի ձեռքից։ Գերա աստվածուհին, լսելով նրա աղերսանքները, թույլ է տալիս իր ամուսնուն՝ Զևսին անցկացնել մեկ գիշեր թագուհու հետ, որպեսզի նա հետագայում ունենա զավակ, ով, համաձայն մարգարեության, կտապալի տիրանյան արքային և կվերականգնի խաղաղությունը աշխարհում։ Սակայն արքայազն Հերակլը ոչինչ չգիտեր իր իրական ծագման և իր ճակատագրի մասին։ Նա միայն ցանկանում էր վայելել Կրետեի արաքայադուստր Գեբիի սերը, ով պետք էր ամուսնանար Հերակլի հարազատ եղբոր հետ։ Երբ Հերակլը պարզում է իր իրական ծագման մասին, նա այդժամ պետք էր կայացներ որոշում, փախչել իր իրական սիրու հետևից, թե իրականացներ իր ճակատագիրը և դառնար իր ժամանակվա իրական հերոսը։

## Դերերում

## Նկարահանումներ
Ֆիլմի նկարահանումները անցկացվել են Սոֆիա քաղաքում։

## Հետաքրքիր փաստեր
* Սա Յուկի Հիլդենի, ով կատարում էր Կրեոնտի դերը, մասնակցությամբ առաջին մեծ բյուջետային գեղարվեստական ֆիլմն է։ Իրականում, Յուկան կասկադյոր է և հանդիսանում է ֆիննական Dudesons էքստրեմալ շոուի մասնակից, Ռուսաստանում առավել հայտնի է դարձել «Հրե Ֆինն Տղաներ» անվամբ։ Սակայն ֆիլմի եզրափակիչ տարբերակում, նրա դերը այդպես էլ չհայտնվեց։
* Ֆիլմի աշխատանքային անունն է. *«Hercules 3D»* կամ *«Hercules: The Legend Begins»*:

## Նոմինացիաներ
**«Ոսկե ազնվամորի» 2015**
* Նոմինացիա(6)
** **«Վատագույն ֆիլմ»**
** **«Վատագույն ռեժիսոր» (Ռեննի Հարլին)**
** **«Վատագույն սիքվել»**
** **«Վատագույն էկրաննային համույթ»**
** **«Վատագույն տղամարդու դեր» (Քելեն Լատս)**
** **«Վատագույն կնոջ դեր» (Գայա Վայս)**

## Ծանոթագրություններ

## Արտաքին հղումներ
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների արկածային ֆիլմեր
Կատեգորիա:2010-ականների ֆենտեզի ֆիլմեր
Կատեգորիա:2014 ֆիլմեր
Կատեգորիա:3D ֆիլմեր
Կատեգորիա:Lionsgate ֆիլմեր
Կատեգորիա:Summit Entertainment ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան եռաչափ ֆիլմեր
Կատեգորիա:Ամերիկյան էքշն արկածային ֆիլմեր
Կատեգորիա:Ամերիկյան մարտաֆիլմեր
Կատեգորիա:Ամերիկյան ֆանտաստիկ ֆիլմեր
Կատեգորիա:Ամերիկյան ֆենտեզի արկածային ֆիլմեր
Կատեգորիա:Ամերիկյան ֆենտեզի ֆիլմեր
Կատեգորիա:Պեպլումներ
Կատեգորիա:Ռեննի Հարլինի ֆիլմեր
Կատեգորիա:Ֆիլմեր, որոնց գործողությունները տեղի են ունենում մ.թ.ա. 12-րդ դարում
Կրիսադա Պորնվերոջ

**Կրիսադա Պորնվերոջ** (), թաիլանդացի դերասան և մոդել։ 2007 թվականին նա  Էնն Զոնգպրասոմի հետ նկարահանվել է «Likit Gammatep» լակորնում, որտեղ  նա մարմնավորել է Էննի խորթ տղայի, իսկ հետագայում ամուսնու դերը։

2012 թվականին նա նորից վերամիավորվել է Էնն Զոնգպրասոմի հետ` սարսափ/դրամա/մելոդրամա լակորնում, որը կոչվում է «Qi PAO»։ 2013 թվականին նա նկարահանվել է «Wiang Roy Dao» լակորնում, որը խաղացել է Նատպոհն Թամերուկի հետ։

## Ֆիլմագրություն
### Հեռուստատեսություն

## Ծանոթագրություններ

Կատեգորիա:Թաիլանդցի դերասաններ
Կատեգորիա:Մոդելներ
Կատեգորիա:Հեռուստատեսային դերասաններ
Էմիլի Քերի

**Էմիլի Քերի** (, ), բրիտանացի դերասանուհի։ Իր հայտնիությունը ձեռք է բերել  BBC One's  հեռուստաալիքով ցուցադրվող «Դժբախտ պատահար» սերիալում մարմնավորած Գրեյս Բոշանի դերով։ Քերին խաղացել է նաև «Դիաննա թագուհի» (երիտասարդ հրաշք-կինը) ֆիլմում։ Խաղացել է Warner Bros.-ի կողմից տեղայնացված «*[[Հրաշք կին (ֆիլմ, 2017)|Հրաշք կին»]]*, ֆիլմում։

Այլ նկատելի աշխատանքներից է  «Mary Conan Doyle» սերիալը, որը ցուցադրվում է FOX/ITV ալիքով։  Քերին հիշատակվում է «Huffington» հոդվածում, որպես 2016 թվականի հինգ լավագույն աստղամանուկներից մեկը։

## Ծանոթագրություններ

## Արտաքին հղումներ
*

Կատեգորիա:21-րդ դարի անգլիացի դերասանուհիներ
Կատեգորիա:Անգլիացի կինոդերասանուհիներ
Կատեգորիա:Բրիտանացի դերասանուհիներ
Աուդի Ա6

**Աուդի Ա6**-ը բիզնես դասի մեքենա է, որն արտադրում է գերմանական Աուդի ավտոարտադրող ընկերությունը, ներկայումս չորրորդ սերունդն է։

## C4 (Typ 4A, 1994–1997)
Ներկայացուցչական ավտոմեքենա Աուդին նախկինում կոչվել է Audi 100 (կամ Audi 5000 ԱՄՆ-ում), և ազատ է թողարկվել' հետևյալ երեք հաջորդական սերունդների (Աուդի C1, C2 և С3):
Նոր շարժիչներ A6 մոդելին 1,8-լիտրանոց 20В շարային, 2,0-լիտրանոց 8В շարային, 2,6 լիտր V6 12V և 2,8 լիտր 30В V6 բենզինային շարժիչներ։ Մինչեւ 1997 թվականը A6-ը ուներ մի քանի տարբեր շարժիչներ, նրանցից երկուսը տուրբո դիզելային, և դրանց մեծ մասը հասանելի Audi quattro մշտական լիաքարշակ համակարգին։

### C4 ի շարժիչը
C4 ի դիզայնին հասանելի էր հետևյալ շարժիչները։

### allroad quattro (1999–2005)
thumb|left|Audi allroad quattro 2.5 TDI (Գերմանիա)
thumb|left|Audi allroad quattro 2.5 TDI (Ավստրալիա)

C5 ի շարժիչը
С5 ի դիզայնին հասանելի հետևյալ շարժիչները։

## Շարժիչ

### Հաղորդման

## Ծանոթագրություններ

Կատեգորիա:Աուդի ավտոմոբիլներ
Կատեգորիա:Գերմանական ավտոմեքենաներ
Ջեք Օսբորն

**Ջեք Ջոզեփ Օսբորն** (, ), անգլիացի դերասան, կինոպրոդյուսեր և հեռուստատեսության անձ։

## Կենսագրություն
Ջեքը երրորդ և ամենափոքր երեխան է երաժիշտ Օզզի Օսբորնի (ծնվել է՝ 03.12.1948 թ.) և հեռուստահաղորդավարուհի և դերասանուհի Շերոն Օսբորնի (ծնվել է՝ 09.10.1952 թ.) ընտանիքում։ Ունի երկու մեծ քույր՝ Էյմի Ռեյչել Օսբորնը (ծնվել է՝ 02.09.1983 թ.) և Քեյլի Օսբորնը (ծնվել է՝ 27.10.1984 թ.):

## Առողջություն
Տառապում է Ցրված սկլերոզով։

## Կարիերա
Իր կարիերան սկսել է 2001 թվականին։

## Անձնական կյանք
2012 թվականի հոկտեմբերի 7-ից ամուսնացած է դերասանուհի Լիզա Ստելլիի հետ (ծնվել է՝ 1986 թ.), ում հետ հանդիպել է մեկ տարի մինչ ամուսնությունը։ Ամուսինները ունեն երկու աղջիկ՝ Փյորլ Քլեմենթին Օսբորն (ծնվելէ՝ 24.04.2012 թ.) և Էնդի Ռոուզ Օսբորնը (ծնվել է՝ 13.06.2015 թ.):

## Ծանոթագրություններ

## Արտաքին հղումներ
* 

Կատեգորիա:Ամերիկացի տղամարդ հեռուստատեսային դերասաններ
Կատեգորիա:Անգլիացի դերասաններ
Կատեգորիա:Անգլիացի կինոպրոդյուսերներ
Կատեգորիա:Անգլիացի տղամարդ կինոդերասաններ
Կատեգորիա:Ամերիկացի տղամարդ կինոդերասաններ
Կատեգորիա:Անգլիացի տղամարդ հեռուստատեսային դերասաններ
Վլադիմիր Թաիրով

**Վլադիմիր Քրիսաափորի Թաիրով** (իսկական ազգանունը՝ Տեր-Գրիգորյան, , Լեռնային Ղարաբաղի Հադրութի շրջանի Խարմա գյուղում), դիվանագետ, 2-րդ կարգի զինվորական կոմիսար։

## Կենսագրություն
Թաիրովի մանկության տարիները անցել են հարազատ գյուղում։ 10 տարեկանում մահանում է նրա մայրը, նա 4 եղբայրների և 2 քույրերի հետ  տեղափոխվում են Բաքու՝ քեռու մոտ։ Ձմռանը սովորում է առևտրական ուսումնարանում, իսկ ամառային ամիսներն անց է կացնում  հարազատ գյուղում։ 1915 թվականին  ընդունվում է Կիևի առևտրական ինստիտուտը։ Առաջին համաշխարհային պատերազմի տարիներին ինստիտուտը էվակուացվել են Սարատով։ Այստեղ Թաիրովը  երկու ամսով ձերբակալվում է սոցիալ դեմոկրատական շարժման մասնակից լինելու պատճառով։ Բանտից ազատվելուց հետո տեղափոխվում է Մոսկվա և ընդունվում առևտրային ինստիտուտը (այժմ Գ.Ա. Պլեխանովի անվան ժող-տնտեսության ինստիտուտ)։ Ինստիտուտը ավարտելուց հետո նրան նշանակել են Մոսկվայում գործող  4-րդ բանակի պետական հանձնակատար։ Նա եղել է ՌԽՖՍՀ-ի պետական բանկի կառավարիչը և միաժամանակ Մոսկովյան քաղսովետի ֆինանսների անդամ։

1918 թվականին Թաիրովը ընդունվել է Կարմիր բանակի շարքերը և պայքարել է Կամշինյան դիվիզիայի 10-րդ բանակում։ 1918 թվականի հոկտեմբերին  նրան նշանակել են Կամշինկինի մարզի զինվորական հեղափոխության հարավային Ֆրոնտի խմբի ղեկավար։ 1919 թվականի հունիսին եղել է 9-րդ և 10-րդ բանակի շտաբի կոմիսար։ Թաիրովը երկու անգամ վիրավորվել է Բալաշով և Կամշին քաղաքների ազատագրման ժամանակ։ Արիության և խիզախության համար Թաիրովը կրկնակի պարգևատրվել է Կարմիր Դրոշի Շքանշանով։ 1922 թվականին խիզախ հրամանատար Թաիրովը աշխատել է լեգենդար Բուդեննիի բանակում, որպես քաղաքական կոմիսար։ Այդ նույն տարում Թաիրովը բաժանվել է թագավորական բանակից և ընդունվել Մ.Վ. Ֆրունզեի անվան Զինվորական ակադեմիան, և այն ավարտելուց հետո նշանակվել  ԽՍՀՄ-ի դեսպանը Չինաստանում։ Երկար ժամանակ աշխատել է նաև ֆրանսիական դեսպանատանը։ Տիրապետել է ռուսաց, վրացերեն, ֆրանսերեն, պարսկերեն և անգլերեն լեզուներին։ Մեկ տարուց հետո ճակատագրի բերումով Թաիրովը եղավ Խաբարովսկում, որտեղ դարձավ հեռավոր արևելքի Կարմիր բանակի զիվորական խորհրդի անդամ, որտեղ աշխատում էր լեգենդար հրամանատար մարշալ Վ.Կ. Բլուխերը։ 1935 թվականին Թաիրովին նշանակում են  ԽՍՀՄ-ի դեսպանը Մոնղոլիայի Ժողովրդական հանրապետությունում, որտեղ աշխատեց 2 տարի։ Սովետական կառավարությունը բարձր գնահատեց Թաիրովի աշխատանքը կապված դեսպանի աշխատանքի հետ և 1937 թվականի հունվարի 26-ին  նրան պարգևատրեցին Լենինի շքանշանով։ 5 ամիս անց Թաիրովին հետ կանչեցին Մոսկվա և 1937 թվականի հունիսի 4-ին չհասնելով Կազանի կայարան նրան կնոջ հետ ձերբակալեցին։

## Ծանոթագրություններ

Կատեգորիա:Բոլշևիկներ
Կատեգորիա:Դիվանագետներ այբբենական կարգով
Կատեգորիա:ԽՍՀՄ-ում գնդակահարվածներ
Կատեգորիա:Խորհրդային դիվանագետներ
Կատեգորիա:Հադրութի շրջանում ծնվածներ
Կատեգորիա:Հայ կոմունիստներ
Նորքի փողոց (Երևան)

**Նորքի փողոց**, փողոց Երևանի Նորք-Մարաշ վարչական շրջանում։

## Տվյալներ
Սկսվում է Խանզադյան փողոցի թիվ 65 և 56 տնատիրություններից և ձգվում մինչև թիվ 152 և 175/4 տնատիրություններ` հասնելով Նորքի անտառաշերտի արևելյան մաս։ Հին Նորքի նախկին 2-րդ փողոցի մի հատվածն է։ Մինչև 2017 թվականի մայիս եղել է Խանզադյան փողոցի մի մասը։ Ստեղծվել է Երևանի ավագանու 2017 թվականի մայիսի 30-ի № Հ/ 0350 որոշմամբ։

## Հատող փողոցներ
* Խանզադյան փողոցի 1-ին նրբանցք
* Խանզադյան փողոցի 2-րդ նրբանցք
* Նորքի 5-րդ փողոց
* Նորքի 6-րդ փողոց
* Նորքի 1-ին փողոց
* Նորքի 6-րդ նրբանցք

## Տես նաև
* Երևանի փողոցների ցանկ
* Երևանի վարչական բաժանում

## Ծանոթագրություններ

## Աղբյուրներ
* Երևանի փողոցներ. նոր անվանում, նախկին անվանում
* Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
* 

Կատեգորիա:Երևանի փողոցներ
Կանգ Չան Հե

**Կանգ Չան Հե** (հանգըլ՝ 강찬희, հանջա՝ 姜澯熙, ,  բեմական անունով Չանի է), հարավկորեացի դերասան և երգիչ։ Կարիերան սկսել է  որպես դերասան-երեխա, մասնավորապես «Դու կարո՞ղ ես լսել իմ սրտին» (2011), «Անմեղ մարդը» (2012), «Թագուհու դասարանը» (2013) հեռուստատեսային դրամաներում։

2015 թվականին դարձել է FNC Entertainment-ի նախընտրական դեբյուտային թիմի անդամ։

## Ֆիլմագրություն
### Հեռուստատեսային սերիաներ

### Ֆիլմ

### Երաժշտական տեսանյութ ելույթներ

### Ռեալիթի-շոու

## Ծանոթագրություններ

Կատեգորիա:21-րդ դարի երգիչներ
Կատեգորիա:Բեմական կեղծանուններ
Կատեգորիա:Հարավկորեացի դերասաններ
Կատեգորիա:Հարավկորեացի երգիչներ
Կատեգորիա:Հարավկորեացի կինոդերասաններ
Կատեգորիա:Հարավկորեացի հեռուստատեսային դերասաններ
Կատեգորիա:Հարավկորեացի պարային երաժիշտներ
Կատեգորիա:Հարավկորեացի ռեփերներ
Շառլոտա Բոմոնթ

**Շառլոտա Բոմոնթ** (, ), անգլիացի դերասանուհի, հայտնի է դարձել ITV հեռուստացանցով ցուցադրվող «Սպանություն լողափին» քրեական ֆիլմում մարմնավորած կերպարի շնորհիվ։

## Ֆիլմագրություն
### Հեռուստատեսություն

### Ֆիլմեր

## Ծանոթագրություններ

Կատեգորիա:Լոնդոն քաղաքում ծնվածներ
Կատեգորիա:Դերասաններ այբբենական կարգով
Կատեգորիա:Անգլիացի կինոդերասանուհիներ
Կատեգորիա:21-րդ դարի անգլիացի դերասանուհիներ
Կատեգորիա:Բրիտանացի դերասանուհիներ
Կատեգորիա:Բրիտանացի կինոդերասանուհիներ
Կատեգորիա:Բրիտանացի հեռուստատեսային դերասանուհիներ
Օիրեմե

**Օիրեմե** (), գյուղ Վրաստանի արևմտյան հատվածում՝ Սամեգրելո և Զեմո-Սվանեթի մխարեի Զուգդիդի շրջանում։

## Աշխարհագրություն
Աշխարհագրորեն Օիրեմե գյուղը տեղակայված է Կովկասյան տարածաշրջանում՝ արևմտյան Վրաստանում։ Գտնվում է ծովի մակարդակից 55 մետր բարձրության վրա։

Օիրեմեը շրջկենտրոն Զուգդիդ քաղաքի հետ միացված է ավտոխճուղով։ Զուգդիդի և Օիրեմեի հեռավորությունը կազմում է 6 կմ։

## Բնակչություն
Ըստ 2014 թվականի մարդահամարի տվյալների՝ Օիրեմեի բնակչությունը կազմում է 785 մարդ։ Գյուղի բնակչության ճնշող մեծամասնությունը վրացիներն են։ Բացի զտարյուն վրացիներից՝ այստեղ ապրում են նաև վրացիների տարբեր էթնիկական խմբեր, հիմնականում՝ մեգրելներ։

## Տես նաև
* Սամեգրելո և Զեմո-Սվանեթ
* Զուգդիդի շրջան

## Ծանոթագրություններ

Կատեգորիա:Զուգդիդի մունիցիպալիտետի բնակավայրեր
Կատեգորիա:Վրաստանի գյուղեր
Ջեսի Քինգ

**Ջեսի Մերիոն Քինգ** (, ), շոտլանդացի նկարիչ, մանկական գրականության նկարազարդող։
## Կյանքը և գործունեությունը
Ջեսիի հայրը զբաղեցրել է Շոտլանդիայի եկեղեցու ամենաբարձր պաշտոններից մեկը, և նա ստացել է խիստ կրոնական կրթություն։ 1891 թվականին աղջիկը ընդունվում է Մարգարիտա թագուհու քոլեջը, որտեղ սովորում է գեղանկարչություն։ 1892 թվականին Ջեսի Քինգը շարունակում է իր ուսումը Գլազգոյի արվեստի դպրոցում, որն ավարտում է արծաթե մեդալով (1898)։ 1899 թվականին նկարչուհին սկսում է դասավանդել դպրոցում դիզայն և գրքային նկարազարդում։ Ջեսիի առաջին աշխատանքները, որոնք լույս են տեսել 1899-1902 թվականներին Բեռլինի «Գլոբուս» խմբագրությունում, նրան մեծ ճանաչում բերեցին։ Քինգի նկարազարդումները ստեղծվել են մոդեռն ոճով նկարչուհու գործունեությունը նաև սերտորեն կապված է շոտլանդիայի մոդեռնիստական «Քառյակը» խմբի հետ, որը գլխավորում էր Չառլզ Ռեննի Մակինթոշը։

1902 թվականին Քինգը ճանապարհորդում է Գերմանիա և Իտալիա, այդ ժամանակ նա բացահայտում է Բոտիչելլիի արվեստը, որը մեծ ազդեցություն է ունեցել նկարչուհու գեղանկարչության վրա։ Որոշ ժամանակ անց Ջեսին նկարազարդում է երեխաների Ավետարանը։ Այս աշխատանքի համար Թուրինում կայանալիք ժամանակակից դեկորատիվ արվեստի միջազգային ցուցահանդեսում նա արժանանում է ոսկե մեդալի։

## Պատկերասրահ

## Ծանոթագրություններ

## Արտաքին հղումներ
* Jessie M. King illustrations at Art Passions
* Jessie Marion King biography at the Gracefield Arts Centre in Dumfries, Scotland virtual representation of the Gracefield Arts Centre's Permanent Collection at exploreart.co.uk

Կատեգորիա:Շոտլանդացի նկարչուհիներ
Կատեգորիա:20-րդ դարի նկարչուհիներ